《春山雨中闻笛》
宋代·邵棠

余寒欺酒不成醺，转觉供诗景物新。
篛笠带归山路雨，竹箫吹老陇梅春。
田君泉石闲招隐，颜子箪瓢自食贫。
莫诧柴门回俗驾，东风不受庾公尘。

作者简介：邵棠，字仲甘（《宋诗纪事》卷四○），号西坡，都昌（今属江西）人。徽宗宣和六年（一一二四）进士。官至翰林学士，黄门侍郎。有《西坡集》、《閒居吟》，已佚。事见清道光《都昌县志》卷二○。今录诗二十三首。